המזכיר הצבאי של ראש הממשלה

המזכיר הצבאי של ראש הממשלה הוא קצין צה"ל בדרגת אלוף המשמש יועצו ועוזרו של ראש ממשלת ישראל לענייני צבא וביטחון.

 מאפייני התפקיד והיסטוריה 
המזכיר הצבאי הוא קצין בדרגת אלוף. המזכיר הראשון אף היה בדרגת סגן-אלוף ולאחריו בדרגת אלוף-משנה. מעט לאחר הנהגת דרגת תת-אלוף ב־1968 הוענקה הדרגה למזכיר הצבאי ישראל ליאור.

ב־1993 מונה אלוף דני יתום למזכיר הצבאי. יותם כבר שימש בתפקיד אלוף פיקוד המרכז, ולאחריו עלתה דרגת המזכיר הצבאי לאלוף. יש הסבורים שהעלאת מעמדו של המזכיר הצבאי הביאה לכך שמשקלם של השיקולים הצבאיים בהליכי קבלת ההחלטות התחזק על חשבונם של שיקולים אחרים, ועל כן הציעו לקבוע כי דרגתו של המזכיר הצבאי תהיה נמוכה יותר. יותם שימש גם כמזכיר צבאי לשר הביטחון, מכיוון שראש הממשלה יצחק רבין ואחריו שמעון פרס שימשו גם כשר הביטחון. 

ב־1997 מונה תא"ל שמעון שפירא למזכיר הצבאי ולאחריו שימש בתפקיד תא"ל גדי איזנקוט. איזנקוט שימש גם הוא כמזכיר צבאי לראש הממשל ושר הביטחון מכיוון שראש הממשלה אהוד ברק שימש בשני התפקידים.

ב־2001 מונה למשה קפלינסקי לתפקיד, שוב בדרגת אלוף. בשנת 2015 מונה אליעזר טולדנו למזכיר הצבאי בדרגת תת-אלוף, ומחליפו תא"ל אבי בלוט היה אף הוא בדרגת תת-אלוף. ב־2021 מונה אבי גיל לתפקיד, שוב בדרגת אלוף.

המזכיר הצבאי הוא חלק מסגל ראש הממשלה וחבר במטה הכללי של צה"ל.

המזכיר צבאי מוביל את סדר-היום המבצעי עבור ראש הממשלה בשיח רל"שים מול גופי קהיליית המודיעין ומול המטה הכללי.

המזכיר הצבאי עובד בשיתוף פעולה הדוק עם ראש המטה לביטחון לאומי.

 תפקידים וסמכויות 
למזכיר הצבאי אין סמכויות רבות, אך הוא למעשה אחד האנשים המשפיעים ביותר על המדיניות הביטחונית של ישראל. לפי דיווחי התקשורת, זהו האדם היחיד בישראל החשוף לכל המידע המודיעיני שמספקת קהילת המודיעין הישראלית ללא הגבלות כלשהן ("המזכיר הצבאי לראש הממשלה הוא איש הסוד מספר אחת של מדינת ישראל" אמר איתן הבר).

כאשר המזכיר הצבאי או עוזר המודיעין לא צמודים אל ראש הממשלה (בסופי שבוע ובלילות) החומר המודיעיני מגיע באמצעות שליח מיוחד, ואדם מהצוות המצומצם של ראש הממשלה מוודא שהוא עיין בו.

 התפקידים העיקריים של המזכ"ץ 
 העברת הנחיות ראש הממשלה למערכת הביטחון
 מיון מידע מודיעיני שוטף והנגשתו לראש הממשלה
 ריכוז דיונים של ראש הממשלה והממשלה בתחום הביטחוני והמדיני.
 ייעוץ לראש הממשלה בנושאי ביטחון ומודיעין.
 ייצוג ראש הממשלה בפורומים ביטחוניים.
 חבר המטה הכללי של צה"ל.
 הובלת סדר-היום המבצעי עבור ראש הממשלה בשיח רל"שים מול גופי מערכת הביטחון.

 מטה 
למזכיר הצבאי כפופים שלושה קצינים כאשר:
 קצין בדרגת רב-סרן (רס"ן) - משמש כרל"ש המזכיר הצבאי.

2 קציני מודיעין משמשים כעוזרים לענייני מודיעין האחראים על הנגשת כלל המידע המודיעיני השוטף לראש הממשלה:
 קצין בדרגת אלוף-משנה (אל"ם) - המשמש כעוזר המודיעין של המזכיר הצבאי.
 קצין בדרגת סרן- עוזר מודיעין נוסף.

בנוסף במזכירות הצבאית משרתות חיילות בשירות סדיר כחלק מיחידת ימ"ל 1024 וסגלים מיוחדים המסייעות לקצינים בעבודתם השוטפת.

 עוזר למודיעין של המזכיר הצבאי לראש הממשלה 
כיום מתפקד במזכירות הצבאית עוזר למודיעין בדרגת אלוף-משנה, שכפוף למזכיר הצבאי לראש הממשלה. אולם אין לו לעוזר או למזכ"צ תפקידים מודיעיניים כלשהם, זולת מיון החומר המודיעיני, הכנתו והגשתו לראש הממשלה ולנושאי תפקידים עיקריים בלשכת ראש הממשלה.

תפקיד עוזר המודיעין של המזכיר הצבאי נוצר לאור  לקחי מלחמת יום הכיפורים.

 המזכירים הצבאיים של ראש הממשלה

 תמונה  שם  תקופת כהונהתחת ראש הממשלהיחידת מקור הערות 70px  סא"ל/אל"ם נחמיה ארגוב  1948 - 1956דוד בן-גוריון, משה שרת, דוד בן-גוריון  ההגנה תקופת מלחמת העצמאות ומלחמת סיני 70px  אל"ם חיים בן-דוד  1958 - 1963דוד בן-גוריון חטיבת כרמלילאחר מכן מונה לראש אכ"א. נהרג בתאונת מטוס ב-1967 בעת כהונתו כשגריר ישראל באתיופיה.לא ממוסגר|101x101 פיקסלים אל"ם יצחק נסיהו  1963 - 1966לוי אשכול אגף המודיעיןלא ממוסגר|74x74px תא"ל ישראל ליאור  1966 - 1974לוי אשכול, גולדה מאיר חטיבת גולני תקופת מלחמת ששת הימים, מלחמת ההתשה ומלחמת יום הכיפוריםלא ממוסגר|87x87px תא"ל אפרים פורן  1974 - 1981יצחק רבין, מנחם בגיןאגף המודיעיןתקיפת הכור הגרעיני בעיראק 70px  תא"ל עזריאל נבו  1981 - 1993מנחם בגין, יצחק שמיר, שמעון פרס, יצחק רביןאגף המודיעין תקופת מלחמת לבנון הראשונה ומלחמת המפרץ, מזכירם הצבאי של ארבעה ראשי ממשלה 70px  אלוף דני יתום  1993 - 1996יצחק רבין, שמעון פרס חיל השריון לאחר מכן מונה לראש "המוסד" 70px  אלוף זאב ליבנה  1996 - 1997בנימין נתניהו חיל השריון לאחר מכן מונה לנספח צה"ל בארצות הברית וקנדה 70px  תא"ל שמעון שפירא  1997 - 1999 אגף המודיעין 70px  תא"ל גדי איזנקוט  1999 - 2001אהוד ברק, אריאל שרון חטיבת גולני לימים הרמטכ"ל ה-21 וחבר כנסת במפלגת המחנה הממלכתי. 70px  אלוף משה קפלינסקי  2001 - 2002אריאל שרון חטיבת גולני שימש כמזכיר במהלך מבצע חומת מגן. לאחר מכן אלוף פיקוד המרכז וסגן הרמטכ"ל 70px  אלוף יואב גלנט  2002 - 2005 שייטת 13 במהלך האינתיפאדה השנייה ותכנון וביצוע תוכנית ההתנתקות. לימים מפקד פיקוד הדרום ושר הביטחון. 70px  אלוף גדי שמני  2005 - 2007אריאל שרון, אהוד אולמרטחטיבת הצנחנים תקופת מלחמת לבנון השנייה, לימים נספח צה"ל בארצות הבריתלא ממוסגר|101x101 פיקסלים אלוף מאיר כליפי  2007 - 2010אהוד אולמרט, בנימין נתניהו חטיבת הצנחנים מבצע מחוץ לקופסה ותקופת מבצע עופרת יצוקה 70px  אלוף יוחנן לוקר  2010 - 2012בנימין נתניהו חיל האוויר הישראלי 70px  אלוף אייל זמיר  2012 - 2015 חיל השריון תקופת מבצע עמוד ענן ומבצע צוק איתן. לימים הרמטכ"ל ה-24לא ממוסגר|100x100px  תא"ל אליעזר טולדנו 2015 - 2018חטיבת הצנחנים לימים מפקד פיקוד הדרום וראש אגף אסטרטגיה ומעגל שלישילא ממוסגר|109x109 פיקסלים תא"ל אבי בלוט  2018 - 2021 בנימין נתניהו, נפתלי בנטחטיבת הצנחניםלימים אלוף פיקוד המרכזלא ממוסגר|75x75px  אלוף אבי גיל  2021 - 2024  נפתלי בנט, יאיר לפיד, בנימין נתניהו חטיבת הצנחניםתקופת מבצע שובר גלים, מבצע עלות השחר, מבצע בית בגן, מבצע מגן וחץ, טבח שבעה באוקטובר, המתקפה האיראנית על ישראל, ומלחמת חרבות ברזל.לא ממוסגר|92x92 פיקסלים אלוף רומן גופמן  2024 ואילך  בנימין נתניהו   חיל השריוןתקופת מלחמת חרבות ברזל ומבצע עם כלביא

ראו גם
 מזכיר צבאי

קישורים חיצוניים

 .
 .
 איתן הבר, הלוחש ל"בוס" הגדול, ידיעות אחרונות, 25 בינואר 2012.
 שמואל אבן, המזכיר הצבאי לראש הממשלה בצומת ההכרעות הביטחוניות בישראל, המכון למחקרי ביטחון לאומי, צבא ואסטרטגיה, כרך 5, גיליון 2, ספטמבר 2013.


הערות שוליים

*
קטגוריה:המטה הכללי של צה"ל